CELEX: 32015R0596
Language: ro
Date: 2015-04-15 00:00:00
Title: Regulamentul de punere în aplicare (UE) 2015/596 al Comisiei din 15 aprilie 2015 de modificare a Regulamentului (CE) nr. 606/2009 în ceea ce privește creșterea conținutului total maxim de anhidridă sulfuroasă în situațiile în care condițiile climatice o impun

16.4.2015   
            
            
               RO
            
            
               Jurnalul Oficial al Uniunii Europene
            
            
               L 99/21
            
         REGULAMENTUL DE PUNERE ÎN APLICARE (UE) 2015/596 AL COMISIEI
   din 15 aprilie 2015
   de modificare a Regulamentului (CE) nr. 606/2009 în ceea ce privește creșterea conținutului total maxim de anhidridă sulfuroasă în situațiile în care condițiile climatice o impun
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 91 litera (c),
   întrucât:
   
               (1)
            
            
               Regulamentul (CE) nr. 606/2009 al Comisiei (2) stabilește conținutul total maxim admisibil de anhidridă sulfuroasă în vinuri. Conform punctului A(4) din anexa I B, Comisia poate decide ca statele membre în cauză să poată autoriza o creștere cu maximum 50 de miligrame per litru a nivelurilor totale maxime de anhidridă sulfuroasă care sunt mai mici de 300 de miligrame per litru, atunci când condițiile climatice o impun.
            
         
               (2)
            
            
               La data de 1 decembrie 2014, autoritățile germane competente au trimis o cerere oficială vizând creșterea conținutului total maxim admisibil de anhidridă sulfuroasă din vin de mai puțin de 300 de miligrame per litru cu maximum 50 de miligrame per litru pentru vinul produs din strugurii recoltați în 2014 în zonele viticole din landurile germane Baden-Württemberg, Bavaria, Hessen și Renania-Palatinat.
            
         
               (3)
            
            
               Nota tehnică furnizată de autoritățile competente germane indică faptul că condițiile climatice, în particular vremea caldă și umedă din timpul recoltării, au stimulat dezvoltarea unor dăunători care produc piruvat, acetaldehidă și acid alfa-cetoglutaric. Aceste substanțe se leagă de anhidrida sulfuroasă și îi reduc acțiunea de conservant. Prin urmare, cantitățile totale de anhidridă sulfuroasă necesare pentru a asigura buna vinificare și buna conservare a vinurilor produse din strugurii respectivi sunt mai mari. În consecință, autorizația temporară menționată la punctul A(4) din anexa I B la Regulamentul (CE) nr. 606/2009 reprezintă singura opțiune disponibilă pentru a permite utilizarea strugurilor afectați de aceste condiții climatice nefavorabile pentru producția de vin adecvat introducerii pe piață.
            
         
               (4)
            
            
               Prin urmare, Regulamentul (CE) nr. 606/2009 ar trebui modificat în consecință.
            
         
               (5)
            
            
               Măsurile prevăzute în prezentul regulament sunt conforme cu avizul Comitetului pentru organizarea comună a piețelor agricole,
            
         ADOPTĂ PREZENTUL REGULAMENT:
   Articolul 1
   Apendicele 1 al anexei I B la Regulamentul (CE) nr. 606/2009 se înlocuiește cu textul anexei la prezentul regulament.
   Articolul 2
   Prezentul regulament intră în vigoare în a treia zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 15 aprilie 2015.
      
         
            Pentru Comisie
         
         
            Președintele
         
         Jean-Claude JUNCKER
      
   
   
      (1)  JO L 347, 20.12.2013, p. 671.
   
      (2)  Regulamentul (CE) nr. 606/2009 al Comisiei din 10 iulie 2009 de stabilire a anumitor norme de aplicare a Regulamentului (CE) nr. 479/2008 al Consiliului în privința categoriilor de produse viticole, a practicilor oenologice și a restricțiilor care se aplică acestora (JO L 193, 24.7.2009, p. 1).
   
      ANEXĂ
      
         
            „Apendicele I
            
               Creșterea conținutului total maxim de anhidridă sulfuroasă în situațiile în care condițiile climatice o impun
            
            
                         
                     
                     
                        An
                     
                     
                        Stat membru
                     
                     
                        Zone viticole
                     
                     
                        Vinuri în cauză
                     
                  
                        1.
                     
                     
                        2000
                     
                     
                        Germania
                     
                     
                        Toate zonele viticole de pe teritoriul Germaniei
                     
                     
                        Toate vinurile obținute din strugurii recoltați în anul 2000
                     
                  
                        2.
                     
                     
                        2006
                     
                     
                        Germania
                     
                     
                        Zonele viticole din landurile Baden-Württemberg, Bavaria, Hessen și Renania-Palatinat
                     
                     
                        Toate vinurile obținute din strugurii recoltați în anul 2006
                     
                  
                        3.
                     
                     
                        2006
                     
                     
                        Franța
                     
                     
                        Zonele viticole din departamentele Bas-Rhin și Haut-Rhin
                     
                     
                        Toate vinurile obținute din strugurii recoltați în anul 2006
                     
                  
                        4.
                     
                     
                        2013
                     
                     
                        Germania
                     
                     
                        Zonele viticole din aria delimitată a denumirii de origine protejată «Mosel» și a indicațiilor geografice protejate «Landwein der Mosel», «Landwein der Ruwer», «Landwein der Saar» și «Saarländischer Landwein»
                     
                     
                        Toate vinurile obținute din strugurii recoltați în anul 2013
                     
                  
                        5.
                     
                     
                        2014
                     
                     
                        Germania
                     
                     
                        Zonele viticole din landurile Baden-Württemberg, Bavaria, Hessen și Renania-Palatinat
                     
                     
                        Toate vinurile obținute din strugurii recoltați în anul 2014”